
Kohanimede määramine Vääna-Jõesuu külas	


Harku Vallavolikogu 24. september 2026 otsusega nr 90 kehtestati Vääna-Jõesuu puhkehoonete kompleksi maaüksuse ja lähiala detailplaneering, millega tekivad muuhulgas uued liikluspinnad ehk aadressikohad ruumiandmete seaduse tähenduses, millele kohanime määramine on kohanimeseaduse § 4 lõike 1 punkti 4 järgi kohustuslik. 

Harku Vallavolikogu 28. detsembri 2017 otsuse nr 100 „Kohanime määramise kord“ kohaselt avalikustatakse kohanime määramise eelnõu valla veebilehel vähemalt 15 päeva enne kohanime määramise otsuse tegemist.  

Kirjalikus ettepanekus teevad Vääna-Jõesuu puhkehoonete kompleks maaüksuse omanikud ettepaneku määrata liikluspindadele nimed Rannamänni tee ja Rannamänni põik.

Lähtudes kohanimeseaduse § 4 lõike 1 punktist 4, § 5 lõike 1 punktist 3 ja lõikest 4 ning kohaliku omavalistuse korralduse seaduse § 22 lõike 2 ning Harku Vallavolikogu 28. detsembri 2017 otsuse nr 100 „Kohanime määramise kord“ punkti 1 alusel:

1. Määrata Vääna-Jõesuu külas Vääna-Jõesuu puhkehoonete kompleks detailplaneeringuga tekkivale liikluspinnale kohanimeks Rannamänni tee vastavalt korraldusele lisatud asendiplaanile (Lisa 1. Roheline joon). 

2. Määrata Vääna-Jõesuu külas Vääna-Jõesuu puhkehoonete kompleks detailplaneeringuga tekkivale liikluspinnale kohanimeks Rannamänni põik vastavalt korraldusele lisatud asendiplaanile (Lisa 1. Sinine joon).

3. Korraldust on võimalik vaidlustada 30 päeva jooksul selle teatavakstegemisest arvates, esitades vaide Harku Vallavalitsusele haldusmenetluse seaduses sätestatud korras või kaebuse Tallinna Halduskohtule halduskohtumenetluse seadustikus sätestatud korras. 

4. Korraldus jõustub teatavakstegemise päeval

